b"\n_START_ARTICLE_\nTom Adair\n_START_SECTION_\nBiografia\n_START_PARAGRAPH_\nTom Adair (Thomas Montgomery Adair) va n\xc3\xa0ixer el 15 de juny de 1913 a Newton, Kansas, fill \xc3\xbanic de William Adair i Madge Cochran. El seu pare tenia una botiga de roba a Newton; al voltant de 1923 la va vendre i va marxar amb la seva fam\xc3\xadlia a Los Angeles._NEWLINE_Adair va anar a la Universitat Junior de Los Angeles (ara Universitat de la Ciutat de Los Angeles), on va treballar en la companyia local d'electricitat, com a administratiu en el departament de reclamacions, mentre escriu poemes i lletres de can\xc3\xa7ons en el seu temps lliure._NEWLINE_El 1941, Adair coneix Matt Dennis en un club i el duo comen\xc3\xa7a a escriure can\xc3\xa7ons junts. La carrera d'autor de can\xc3\xa7ons d'Adair el va portar a Nova York durant els anys 1940 i all\xc3\xa0 va escriure uns quants \xc3\xa8xits de Broadway, i va treballar amb Tommy Dorsey i Frank Sinatra. M\xc3\xa9s tard va tornar a Los Angeles i va treballar amb l'escriptor James B. Allardice fent can\xc3\xa7ons per a com\xc3\xa8dies de situaci\xc3\xb3._NEWLINE_El 1949 Adair es va casar amb Frances Jeffords; m\xc3\xa9s tard, van treballar junts en can\xc3\xa7ons i obres de TV per a la Disney. Van tenir quatre fills, Micheal Adair, Richard Adair, Ann Trousdale (Adair), i Robin Brown (Adair); i quatre n\xc3\xa9ts Tom Adair, Kristi Adair, Jennifer Adair, i Julie Adair._NEWLINE_Els Adairs es van retirar a Hawaii el 1984. Tom moria el 24 de maig de 1988, a Honolulu."